ไม่สู้
ในงานแถลงข่าว ไทยประกันชีวิต พรีเซ้นต์ อินเตอร์เนชั่นแนล ไฟร์เวิร์ค เฟสติวัล พัทยา 2014 ถือ เป็นงานใหญ่ประจำปีอีกงานหนึ่งของบริษัท ซึ่งปกติจะเป็น อังกูร ศรีกัลยาณบุตร ผู้ช่วยกรรมการผู้จัดการใหญ่ เป็นผู้แถลงข่าว
27 ต.ค. 2557

ในงานแถลงข่าว ไทยประกันชีวิต พรีเซ้นต์ อินเตอร์เนชั่นแนล ไฟร์เวิร์ค เฟสติวัล พัทยา 2014 ถือ เป็นงานใหญ่ประจำปีอีกงานหนึ่งของบริษัท ซึ่งปกติจะเป็น อังกูร ศรีกัลยาณบุตร ผู้ช่วยกรรมการผู้จัดการใหญ่ เป็นผู้แถลงข่าว
แต่งานนี้ ดวงเดือน คงคาสวัสดิ์ ผู้อำนวยการฝ่ายกลุ่มสื่อสารองค์กร บริษัท ไทยประกันชีวิต ขึ้นแท่นนั่งคู่กับ อิทธิพล คุณปลื้ม นายกเมืองพัทยา และ เกรแฮม วิลคินซัน ผู้อำนวยการบริหารและกำกับการแสดงพลุนานาชาติ แถลงข่าวแบบไหลลื่น ไม่มีการดูสคริปต์ ไม่มีสะดุด ยังกะเจนเวทีมาแล้วนับไม่ถ้วน
สร้างความเซอร์ไพรส์ให้กับ นักข่าวไปตามๆ กัน เพราะที่ผ่านๆ มาแทบจะไม่เคยเห็นขึ้นเวที แม้ นักข่าวจะคุยเพื่อหาข้อมูล ถ้ารู้สึกว่าจะเป็นการหาข้อมูลเชิงลึก ดวงเดือนจะขอให้คุยกับผู้บริหารคน อื่น โดยออกตัวว่า ขอเป็นผู้กำกับงาน คอยดูแลความเรียบร้อย และอำนวยความสะดวกให้น้องๆ นักข่าวดีกว่า
แต่ครั้งนี้ ดวงเดือนบอกว่าเลือกไม่ได้ เพราะผู้บริหารคนอื่น ติดงานหมดทุกคน เลยต้องออกโรงเอง พร้อมออกตัวว่าไม่ได้รู้สึก ประหม่าหรือกลัวอะไรบนเวที เพียงแต่ไม่อยากขึ้นเท่านั้น งานนี้ไทยประกันชีวิตเป็นผู้สนับสนุนหลักมาเป็นปีที่ 3 แล้ว แทบไม่ต้องดูสคริปต์ก็จำได้ว่าจะมีอะไรบ้าง เพราะทำมากับมือ
แต่ที่หนักใจคือ ต้องมายืนถ่ายรูปคู่กับดารา 4 สาวสวยชื่อดังของเมืองไทย ฐิสาวริฏฐิสา ลิ้มธรรมมหิศร ปรางกัญญ์ณรัณ วงศ์ขจรไกล พรีมรณิดา เตชสิทธิ์ และ ปุ๊กลุกฝนทิพย์ วัชรตระกูล ดาราสาวชื่อดังของประเทศไทย เพราะช่างเห็นความแตกต่างเหลือเกิน 
ดวงเดือน บอกว่า ขึ้นแถลงข่าวบนเวทีนั้นบ่ยั่น แต่ให้ไปถ่ายภาพกับดาราสาวๆ สวยๆ พี่หนักใจ...